આ ઉપરાંત નિગમ દ્વારા ધંધા વ્યવસાયની લોનમાં અનાજ દળવાની ઘંટી, અન્ય નાના ધંધાઓ, આરી ભરત, એમ્બ્રોઈડરી, ઝીંગઝાગ મશીન, ઈલે.આઈટમ રીપેરીંગ શોપ, એર કન્ડીશનર, કુલર, રેફ્રીજરેટર રીપેરીંગ, ઓટોરીક્ષા પેસેન્જર, ઓટો રીપેરીંગ (ટુ-થ્રી વ્હીલર માટે), કોટન સિલ્ક પ્રિન્ટીંગ કામ, ગેસ આર્ક વેલ્ડીંગ, ચાની દુકાન, જનરલ પ્રોવીઝન સ્ટોર, ટ્રાન્સપોર્ટ વ્હીકલ (પેસેન્જર), ડીટીપી યુનિટી, કોમ્પ્યુટર, દરજી કામ, ફર્નીચર સાથે, ઘર વપરાશ વિજળી સાધનોનું વેચાણ, પગરખા વેચાણ, પ્લમ્બર આઈટમ, ફાસ્ટફુડ પાર્લર, બાંધણી ઉદ્યોગ, બેંગલ્સ, લેડીઝ કોસ્મેટીક દુકાન, બેકરી આઈટમ વેચાણ, બેટરી સર્વિસીઝ, બ્યુટી પાર્લર, ભંગારની ખરીદી વેચાણ, મંડપ ડેકોરેશન, મોબાઈલ/ લેપટોપ રીપેરીંગ, રેકઝીન લેધરની આઈટમ વેચાણ, રેડીમેઈડ ગારમેન્ટ શોપ, લુહારી શોપ, લોન્ડ્રી શોપ (શહેરી વિસ્તારા), સાયકલ રીપેરીંગ, સુતરાઉ સિલ્ક વણાટ કામ, સ્પ્રે પેઈન્ટીંગ, હાથ છાપણીકામ, સ્ક્રીન પ્રીન્ટીંગ, હેન્ડીક્રાફટ, હેર કટીંગ સલૂન વગેરે અનેક પ્રકારની લોનો આ નિગમ દ્વારા આપવામાં આવે છે. ઉપરોકત કોઈપણ પ્રકારની યોજનાનો લોનનો લાભ લેવા માટે દરેક જીલ્લાની અંદર સમાજ કલ્યાણ ખાતાની ઓફીસમાંથી ઉપરોકત ધંધાની રોજગારની કોઈપણ પ્રકારની યોજના અથવા તો શિક્ષણ માટેની લોન લેવા માટેના ફોર્મ આપવામાં આવે છે. લોન લેવા ઈચ્છુક વ્યકિત જે તે જિલ્લાની સમાજ કલ્યાણ ખાતાની ઓફીસમાં જઈ ઉપરોકત વિષયનું ફોર્મ લઈ અને ભરી શકે છે. તેમજ જરૂરી ડોકયુમેન્ટ પણ તેમાં જોડવાના રહે છે. ઉપરોકત યોજનાઓ બક્ષીપંચ જાતિઓના લોકો કે જે મધ્યમ અને ગરીબ વર્ગના લોકો છે અને તેની વાર્ષિક આવક રૂ.૩,૦૦,૦૦૦ની અંદર હોય તેઓને જ આ લોનનો લાભ મળી શકે છે.